Efrájim Kishon

Efrájim Kishon (, születési neve Hoffmann Ferenc, névmagyarosítás után Kishont Ferenc, Budapest, 1924. augusztus 23. – Appenzell, Svájc, 2005. január 29.): magyar származású izraeli író, humorista.

Élete 
Budapesten született Hoffmann Ferenc néven. Apja Hoffmann Dezső bankigazgató volt, anyja Erzsébet pedig annak titkárnője. Kishon testvérét Ágnesnek hívták. Iskolába a jezsuitákhoz járt, 1942-ben érettségizett egy kereskedelmi iskolában, majd – mivel a zsidótörvények miatt nem mehetett egyetemre – ötvösséget tanult. A háború alatt munkaszolgálatos volt, ahonnan hamis papírokkal megszökött, később koncentrációs táborba került. A háború után nevét Kishontra magyarosította, ám hamar rá kellett jönnie, hogy a kommunista Magyarország sem jobb hely számára a háború előttinél. Egy ideig a Ludas Matyi munkatársa volt. 1949-ben kivándorolt Izraelbe, ekkor vette fel az Efrájim Kishon (ejtsd: Kison) nevet. Eleinte az Új Kelet című magyar nyelvű újságban publikált, de gyorsan megtanult héberül, és két év elteltével már rendszeresen jelentek meg írásai a Maariv című napilapban. Kis időn belül elkezdtek megjelenni könyvei is, és a 60-as évekre nemzetközi elismertségre tett szert.

Talán a legismertebb izraeli író, több, mint 50 könyve összesen 37 nyelven jelent meg. Művei különösen népszerűek Izraelben, Magyarországon és Németországban. Stílusa a jellegzetes pesti zsidó humorra épült, saját bevallása szerint Karinthy Frigyest és Molnár Ferencet tartotta legfőbb elődjeinek.

Felesége, Sarah halála után (műveiben a "legjobb feleségnek" hívta) egy osztrák írónőt vett feleségül 2003-ban.

Drámái 
 His reputation precedes him (1953)
 Ha-Ketubbah (1953)
 Take the plug out (1968)
 Oh, oh, Juliet (1972)
 Salah Shabati (musical) (1988)

Filmek 
 Sallah Shabati (1964)
 Ervinka (1967)
 Blaumilch Canal, (The Big Dig) (1969)
 Ha-Shoter Azoulay, (The Policeman) Azuláj, a rendőr (1971)
  The Fox in the Chicken Coop (1978)

Írások

Héberül írt, néhány könyve angol fordításban is megjelent
 Look Back Mrs. Lot (1960)
 Noah's Ark, Tourist Class (1962)
 The Seasick Whale (1965)
 So Sorry We Won (1967)
 Woe to the Victors (1969)
 Shemo Holekh Lefanav (1953)
 Ma'arkhonim (1959)

Izraelben magyarul megjelent művei
 Ige-mige; 3. kiad.; Alexander, Tel-Aviv, 1951
 Nu?! Ami az "Ige-mige"-ből kimaradt; Alexander, Tel-Aviv, 195? (Fórum könyvtár)
 Akinek tólják a szekerét. Tragikomédia; Alexander, Tel-Aviv, 1953
 Hinta-palinta. Humoreszkek; Forum, Tel-Aviv, 1956 
 Humoreszk; Tversky, Tel-Aviv, 1967
 Kishon Efrájim 100 új humoreszkje; ivritből ford. Dalmát Dán; Hadash, Tel-Aviv, 1975

Magyarországon megjelent művei

 Veszett ernyő nyele; Európa, Bp., 1984 (Vidám könyvek)
 Az eszed tokja; Európa, Bp., 1986 (Vidám könyvek)
 A zanyja Krausz. Humoreszkek; ivritből ford. Ephraim Kishon, Dán Dalmát; Európa, Bp., 1988 (Vidám könyvek)
 Efrájim Kishon 111 humoreszkje; ivritből ford. Efrájim Kishon, Dán Dalmát; Officina Nova, Bp., 1990 
 Hogy volt? A nagy lebőgés oknyomozó története; Officina Nova, Bp., 1992 
 Volt szerencsém. Kishont Ferenc önéletrajza; németből ford. Dohy Gábor; Akadémiai, Bp., 1994
A tengeribeteg bálna. Útikalauz ától cetig; angolból ford. Hideg János; Magyar könyvklub, Bp., 1996; Ciceró, Bp., 2011
 Hajvédők. Szatirikus regény; Magyar Könyvklub, Bp., 1997 
 Kész színház; Ab Ovo, Bp., 2000
 Hiszi a piszi. Fejesugrás a magas politika pocsolyájába; Akadémiai, Bp., 2004
 Alma a fa alatt. A Tízparancsolat használati utasítása; Akadémiai, Bp., 2004
 A szerencsés flótás. Szatirikus regény; ford. Blaschtik Éva; Akadémiai, Bp., 2005
 Kezicsókolom. Történetek nem csak autósoknak; Kossuth Könyvkiadó, Bp., 2009 (hangoskönyv)
 Szőkék előnyben. Történetek nem csak szőkéknek; Kossuth Könyvkiadó, Bp., 2010 (hangoskönyv)
 Világos, mint a nap; Kossuth–Mojzes, Bp., 2011

Jegyzetek

Források 
 Születtem Magyarországon, újjászülettem Izraelben. NOL.hu (Hozzáférés: 2015. augusztus 28.)
 Alkotói adatlapja Moly.hu

További információk 
 Efrájim Kishon honlapja (en, de, es)
 Szeret, nem szeret, szívből, igazán… (Az Efrájim Kishon 111 humoreszkje című kötet egyik írása.)
 Litera

Izraeli költők, írók
Zsidó származású magyarok
Izraelbe kivándorolt magyarok
Magyar humoristák
Családi nevüket magyarosított személyek
1924-ben született személyek
2005-ben elhunyt személyek
Budapest Nagydíjasok
Magyar írók
Magyar drámaírók
Magyar filmrendezők
Magyar forgatókönyvírók